संभाग स्तरीय खो-खो प्रतियोगिता में शामिल हुए थांदला के अधिकारी
थांदला| 28-29 दिसंबर को संभाग स्तरीय अंतर जिला खो-खो (पुरुष) प्रतियोगिता का आयोजन इंदौर में किया गया। उच्च शिक्षा विभाग व देवी अहिल्या विवि के तत्वावधान में हुई प्रतियोगिता में यूनिवर्सिटी के अंतर्गत आने वाले आठ जिलों के खिलाड़ियों ने भाग लिया। प्रतियोगिता में शासकीय महाविद्यालय थांदला के सहायक प्राध्यापक अंग्रेजी एवं क्रीड़ा प्रभारी प्रो. पीटर डोडियार को विशेष रूप से आमंत्रित किया गया। इस दौरान उन्होंने खिलाड़ियों को खेल भावना से खेलने की बात कही। प्रतियोगिता में इंदौर जिला विजेता रहा। जबकि बुरहानपुर जिला उपविजेता। इस अवसर पर देवी अहिल्या विश्वविद्यालय इंदौर के खेल निदेशक प्रो. अजय कुमार साहनी, शारीरिक निदेशालय के अधिकारी, कर्मचारी एवं निदेशालय में अध्ययनरत बीपीएड एवं एमपीएड के छात्रों द्वारा प्रतियोगिता में योगदान दिया।
hin_Deva hin_Deva